CELEX: 32014D0892
Language: hr
Date: 2014-12-09 00:00:00
Title: 2014/892/EU: Provedbena odluka Komisije оd 9. prosinca 2014. o izmjeni Priloga II. Odluci 93/52/EEZ u pogledu priznavanja određenih regija Francuske kao službeno slobodnih od bruceloze ( B. melitensis ) (priopćeno pod brojem dokumenta C(2014) 9218)  Tekst značajan za EGP

11.12.2014   
            
            
               HR
            
            
               Službeni list Europske unije
            
            
               L 354/45
            
         PROVEDBENA ODLUKA KOMISIJE
   оd 9. prosinca 2014.
   o izmjeni Priloga II. Odluci 93/52/EEZ u pogledu priznavanja određenih regija Francuske kao službeno slobodnih od bruceloze (B. melitensis)
   
      
         (priopćeno pod brojem dokumenta C(2014) 9218)
      
   
   (Tekst značajan za EGP)
   
      (2014/892/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (1), a posebno njezin Prilog A poglavlje 1. odjeljak II.,
   budući da:
   
               (1)
            
            
               Direktivom 91/68/EEZ utvrđuju se uvjeti zdravlja životinja kojima se uređuje trgovina životinjama iz porodica ovaca i koza unutar Unije. Njome se određuju uvjeti uz koje je države članice ili njihove regije moguće priznati kao službeno slobodne od bruceloze.
            
         
               (2)
            
            
               U Prilogu II. Odluci Komisije 93/52/EEZ (2) nalazi se popis regija država članica koje su priznate kao službeno slobodne od bruceloze (B. melitensis) u skladu s Direktivom 91/68/EEZ.
            
         
               (3)
            
            
               Francuska je Komisiji predala dokumentaciju kojom dokazuje usklađenost s uvjetima propisanima Direktivom 91/68/EEZ kako bi ju se priznalo kao službeno slobodnu od bruceloze (B. melitensis) za još 31 novu upravnu regiju (departmani) uz 64 upravne regije (departmani) koje su već priznate kao službeno slobodne od te bolesti i trenutačno navedene u Prilogu II. Odluci 93/52/EEZ.
            
         
               (4)
            
            
               Na temelju ocjene dokumentacije koju je podnijela Francuska tu bi 31 upravnu regiju (departmani) trebalo priznati kao službeno slobodnu od bruceloze (B. melitensis).
            
         
               (5)
            
            
               Unos za Francusku u Prilogu II. Odluci 93/52/EEZ trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilog II. Odluci 93/52/EEZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 9. prosinca 2014.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 46, 19.2.1991., str. 19.
   
   
      (2)  Odluka Komisije 93/52/EEZ od 21. prosinca 1992. o utvrđivanju sukladnosti određenih država članica ili regija zahtjevima u pogledu bruceloze (B. melitensis) i o statusu države članice ili regije službeno slobodne od te bolesti (SL L 13, 21.1.1993., str. 14.).
   
      PRILOG
      U Prilogu II. Odluci 93/52/EEZ unos za Francusku zamjenjuje se sljedećim:
      
         „U Francuskoj:
         ‚Departmani’:
         Ain, Aisne, Allier, Alpes de Haute-Provence, Hautes-Alpes, Alpes-Maritimes, Ardèche, Ardennes, Ariège, Aube, Aude, Aveyron, Bouches-du-Rhône, Calvados, Cantal, Charente, Charente-Maritime, Cher, Corrèze, Corse-du-Sud, Haute-Corse, Côte-d'Or, Côtes-d'Armor, Creuse, Dordogne, Doubs, Drôme, Eure, Eure-et-Loir, Finistère, Gard, Haute-Garonne, Gers, Gironde, Hérault, Ille-et-Vilaine, Indre, Indre-et-Loire, Isère, Jura, Landes, Loir-et-Cher, Loire, Haute-Loire, Loire-Atlantique, Loiret, Lot, Lot-et-Garonne, Lozère, Maine-et-Loire, Manche, Marne, Haute-Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pas-de-Calais, Puy-de-Dôme, Hautes-Pyrénées, Pyrénées-Orientales, Bas-Rhin, Haut-Rhin, Rhône, Haute-Saône, Saône-et-Loire, Sarthe, Savoie, Haute-Savoie, Ville de Paris, Seine-Maritime, Seine-et-Marne, Yvelines, Deux-Sèvres, Somme, Tarn, Tarn-et-Garonne, Var, Vaucluse, Vendée, Vienne, Haute-Vienne, Vosges, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d'Oise.”